HFT ร่วง 16% นิวโลว์รอบ 2 ปี เซ่นกำไรปี 65 ลดเหลือ 361 ลบ.
HFT ลบกว่า 16% ต่ำสุดในรอบ 2 ปี เซ่นกำไรปี 65 ลดลง 21% เหลือ 361 ล้านบาท จากปีก่อนกำไร 460 ล้านบาท ยังแจกปันผล 0.38 บาท ขึ้น XD วันที่ 8 พ.ค.66 และกำหนดจ่าย 25 พ.ค.66
HFT ลบกว่า 16% ต่ำสุดในรอบ 2 ปี เซ่นกำไรปี 65 ลดลง 21% เหลือ 361 ล้านบาท จากปีก่อนกำไร 460 ล้านบาท ยังแจกปันผล 0.38 บาท ขึ้น XD วันที่ 8 พ.ค.66 และกำหนดจ่าย 25 พ.ค.66
23 ก.พ. 2566

ผู้สื่อข่าวรายงานว่า วันนี้ (23 ก.พ.66) ราคาหุ้น บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ณ เวลา 15:26 น. อยู่ที่ระดับ 5.50 บาท ลบ 1.05 บาท หรือ 16.03% สูงสุดที่ระดับ 6.35 บาท ต่ำสุดที่ระดับ 5.25 บาท ด้วยมูลค่าการซื้อขาย 83.92 ล้านบาท โดยราคาหุ้นปรับตัวลดลงทำจุดต่ำสุด (นิวโลว์) ในรอบเกือบ 2 ปี นับตั้งแต่ราคาปิดที่ระดับ 5.30 บาท เมื่อวันที่ 12 มี.ค.64

โดยราคาหุ้น HFT ปรับตัวลดลง หลังรายงานผลการดำเนินงานงวดปี 65 มีกำไรสุทธิลดลง ดังนี้

ทั้งนี้ ปัจจัยที่ส่งผลให้ผลประกอบการปรับตัวลดลง เนื่องจากราคาวัตถุดิบและพลังงานที่ปรับตัวสูงขึ้น อย่างไรก็ตาม แนวโน้มราคาวัตถุดิบบางตัวเริ่มมีราคาที่ลดลงบ้างแล้ว และบริษัทมีแผนที่จะลดต้นทุนพลังงาน เพื่อให้กลับมามีผลประกอบการที่เหมือนกับปีก่อนหน้า
พร้อมกันนี้ บริษัทเตรียมปันผลจาก งวดดำเนินงานวันที่ 01 ม.ค. 65 ถึงวันที่ 31 ธ.ค. 65 เป็นเงินสด 0.38 บาท กำหนดวันที่ไม่ได้รับสิทธิปันผล (XD) วันที่ 8 พ.ค.66 และกำหนดจ่าย 25 พ.ค.66
 